b'\n_START_ARTICLE_\nDanajci\n_START_PARAGRAPH_\nDenjeni/Danajci so bili domnevno eno od Ljudstev z morja.\n_START_SECTION_\nIzvor\n_START_PARAGRAPH_\nDanajci so omenjeni \xc5\xbee v Amarnskih pismih iz poznega 14. stoletja pr. n. \xc5\xa1t. in so morda povezani z "de\xc5\xbeelo Danuna" pri Ugaritu. Kasneje so jih Egip\xc4\x8dani opisovali kot eno od Ljudstev z morja.\n_START_SECTION_\nHetitsko cesarstvo\n_START_PARAGRAPH_\nDenjeni so se istovetili s prebivalci Adane v Kilikiji v poznem Hetitskem cesarstvu. Naselili naj bi se tudi na Cipru. _NEWLINE_Hetitsko besedilo  omenja Mopsa, enega od dveh gr\xc5\xa1kih mitolo\xc5\xa1kih vidcev. Njegovo ime je omenjeno tudi na dvojezi\xc4\x8dni  Karatepski steli v Kilikiji, napisani v 7. stoletju pr. n. \xc5\xa1t. V hieroglifski luvij\xc5\xa1\xc4\x8dini je zapisano kot Moksos, v  feni\xc4\x8dan\xc5\xa1\xc4\x8dini pa  kot Mopsos (mps). Denjeni so se imenovali Dananijim in \xc5\xbeiveli v Mopsukereni (Mopsov izvir) in Mopsuhestiji (Mopsovo srce) v Kilikiji.\n_START_SECTION_\nPohodi v Egipt in naselitev\n_START_PARAGRAPH_\nDenjeni so bili med napadalci, ki so v vzhodnosredozemskem srednjem veku okoli leta 1207 pr. n. \xc5\xa1t. v zavezni\xc5\xa1tvu z Libijci in drugimi Ljudstvi z morja med vladanjem Ramzesa III. napadli Egipt. Faraoni Dvajsete egip\xc4\x8danske dinastije so jim dovolili naselitev v Kanaanu. Ve\xc4\x8dino Kanaana so \xc5\xa1e v 11. stoletju pr. n. \xc5\xa1t. obvladovala Ljudstva z morja.\n_START_SECTION_\nEgejsko morje\n_START_PARAGRAPH_\nLon\xc4\x8denina iz pozne helade IIIC 1b, odkrita v Kilikiji, dokazuje tesne stike Kilikije z Egejskim morjem. Nekateri zgodovinarji omenjajo tudi povezavo Denjenov z gr\xc5\xa1kimi Danajci (alternativno ime za Ahajce iz Homerjeve Iliade).  _NEWLINE_Gr\xc5\xa1ki mit omenja Danaja (gr\xc5\xa1ko \xce\x94\xce\xb1\xce\xbd\xce\xb1\xcf\x8c\xcf\x82 Dana\xc3\xb3s), ki je s svojimi petdesetimi h\xc4\x8derkami od\xc5\xa1el iz Egipta in se naselil v Argosu. Danajeva h\xc4\x8derka Danaa je imela z Zevsom sina Perzeja, ki je zgradil Mikene.\n_START_SECTION_\nPleme Dan\n_START_PARAGRAPH_\nNekateri avtorji domnevajo, da so se Denjeni pridru\xc5\xbeili Hebrejcem in ustvarili eno od dvanajstih izvirnih  izraelskih plemen. Za domnevo ni nobenega trdnega dokaza._NEWLINE_Prvi, ki je posku\xc5\xa1al Denjene povezati s plemenom Dan, je bil Yigael Yadin. Njegove trditve, da so Denjene odpeljali v Egipt in jih kasneje naselili na sredozemsko obalo  med kaforitske Filistejce in Tjekerje in da iz njih izvira pleme Dan,  je po mnenju ve\xc4\x8dine izraelskih zgodovinarjev v nasprotju z izraelsko zgodovino._NEWLINE_Najslavnej\xc5\xa1i Danit je  bil Samson, za katerega nekateri zgodovinarji domevajo, da je posvojen iz starih denjenskih legend.'